Hanke kirjeldus – korteri vannitoa ja sauna renoveerimine
HANKE KIRJELDUS
Korteri vannitoa ja sauna renoveerimine
Mida on vaja teha
Korteri vannitoa täismahus renoveerimine koos ruumiplaneeringu muutmisega ning eraldi saunaruumi plaatide eemaldamise, hüdroisolatsiooni ja uuesti plaatimisega. Töö hõlmab nii lammutust kui kasutusvalmis ruumi väljaehitamist vastavalt plaanile.
Objekt:
1. Kortermaja korter, 3. korrus; all asub naaber; korter on tööde ajal tühi.
1. Vannitoa ja sauna pindala kokku plaani järgi ca 9,6 m²
Tööde põhiplokid:
1. Lammutus (plaadid, vana põrand, lagi, vann, sanitaartehnika) ja jäätmete äravedu.
1. Ruumiplaneeringu muudatus: uus WC-ala vahesein, uus ukseava, uus uks ja leng.
1. Uus vannitoa-sisene veetorustik, vajalikud kanalisatsioonimuudatused, survekatse.
1. Uus märgruumi põrand: aluspind, elektriline põrandaküte, hüdroisolatsioon, kalded, plaatimine (60×60 cm).
1. Täismahus hüdroisolatsioon määratud miinimumulatuses (vt ptk 9).
1. Seinte ja sauna plaatimine; vajalikud elektritööd.
1. Tellija hangitud sanitaartehnika ja sisustuse paigaldus; boileri ja rätikukuivati paigaldus; ventilatsiooni kontroll.
Materjalide jaotus:

	Tellija hangib (töövõtja paigaldab)
	Töövõtja hangib

	Plaadid ja vuugisegu
Vann, segistid (vann, dušš)
Valamud, valamukapid, peeglid
Boiler (ca 150 l)
Rätikukuivati
Muud nähtavad sanitaar- ja sisustustooted
	Kõik ehitus- ja abimaterjalid
Toru-, kanalisatsiooni- ja kinnitusmaterjalid
Trapid, sh uus dušitrapp
Karkassid, niiskuskindlad plaadid
Hüdroisolatsioon, plaadiliim, silikoonid
Põrandakütte ja elektri abimaterjalid



Lekkekindlus:
Hüdroisolatsiooni ja torustiku lekkekindlus on töö kõige olulisem kvaliteedinõue. Töövõtja peab esitama survekatse kinnituse ning fotod/kaetud tööde akti enne konstruktsioonide sulgemist ja plaatimist.
Pakkumuste võrdlus:
Esitatud pakkumusi võrreldakse hinna, varasemate referentside (sarnased märgruumi renoveerimistööd) ja pakutava garantii pikkuse alusel. Pakkuja peab kõik kolm pakkumuses välja tooma.


Detailsed nõuded
1. Objekti üldandmed
Tööde objektiks on korteri vannituba koos eraldi saunaruumiga.
1. Objekt: korteri vannituba ja saun
1. Korter asub: 3. korrusel
1. Vannitoa ja sauna pindala kokku plaani järgi: ca 9,6 m²
1. Ruumimõõdud vastavalt lisatud plaanidele, lae kõrgus ca 2,6m, ripplae kõrgus ca 2,3m
1. Korter on tööde ajal tühi
1. Pakkumine tuleb koostada lisatud plaanide ning hanke kirjelduse põhjal
Lisad:
1. Lisa 1: olemasolev ruumiplaneering
1. Lisa 2: soovitud ruumiplaneering
2. Tööde üldine eesmärk
Eesmärk on teostada korteri vannitoa täismahus renoveerimine koos ruumiplaneeringu muutmisega ning sauna plaatide eemaldamise, hüdroisolatsiooni ja uuesti plaatimisega.
Tööde tulemusena peab valmima kasutusvalmis vannituba vastavalt lisa 2 plaanile, sh:
1. uus ruumilahendus;
1. uus WC-ala vahesein;
1. uus vannitoa sissepääsuava koos ukse ja lengiga;
1. olemasoleva vannitoa ukse kasutamine WC-ala uksena;
1. uus elektriline põrandaküte;
1. uus hüdroisolatsioon;
1. uus plaatimine;
1. uus veetorustik vannitoa piires;
1. vajalikud kanalisatsioonimuudatused;
1. uue vanni, valamute, boileri, segistite, peeglite, valgustite ja rätikukuivati paigaldus.

Tööde hulka ei kuulu uue ripplae paigaldus.
3. Pakkumise ulatus
Pakkumine peab sisaldama tööde teostamist ja töövõtja poolt hangitavaid ehitusmaterjale.
Tellija hangib järgmised nähtavad lõpptooted ja viimistlusmaterjalid:
1. plaadid;
1. vuugisegu;
1. vann;
1. vannisegisti, dušisegisti, valamute segistid;
1. valamud;
1. valamukapid;
1. peeglid;
1. boiler;
1. rätikukuivati;
1. muud nähtavad sanitaar- ja sisustustooted, kui ei lepita kokku teisiti.
Töövõtja pakkumine peab sisaldama vähemalt järgmisi ehitusmaterjale ja abimaterjale:
1. torud, liitmikud, ühendused ja kinnitustarvikud;
1. kanalisatsioonitorud ja vajalikud ühendused;
1. trapid, sh uus tavaline dušitrapp;
1. karkassid, profiilid, kinnitusvahendid;
1. niiskuskindlad ehitusplaadid / kipsplaadid või samaväärsed märgruumi sobivad plaadid;
1. hüdroisolatsioonimaterjalid;
1. plaadiliim;
1. silikoonid;
1. elektrikaablid ja elektripaigalduse abimaterjalid;
1. põrandakütte paigaldusmaterjalid;
1. muud tööde nõuetekohaseks teostamiseks vajalikud ehitus- ja abimaterjalid.
4. Lammutustööd
Töövõtja peab teostama kogu olemasoleva vannitoa vajaliku lammutuse.
Lammutustööde ulatus:
1. olemasolevate seina- ja põrandaplaatide eemaldamine;
1. olemasoleva vannitoa põranda avamine vajalikus ulatuses;
1. olemasoleva lae eemaldamine;
1. olemasoleva vanni eemaldamine ja utiliseerimine;
1. olemasoleva mööbli, valamute, segistite ja muu eemaldatava sanitaartehnika eemaldamine;
1. olemasoleva elektrilise põrandakütte eemaldamine;
1. olemasoleva hüdroisolatsiooni ja aluspindade eemaldamine vajalikus ulatuses;
1. sauna olemasolevate plaatide eemaldamine põrandalt ja plaaditud seinaosadelt;
1. lammutusjäätmete äravedu ja utiliseerimine.
WC-pott jääb olemasolev ja tuleb säilitada. Olemasolev seinasisene WC-paak/süsteem jääb samaks.
Sauna lava ja kerise eemaldab tellija.
5. Ruumiplaneeringu muudatused
Töövõtja peab teostama ruumiplaneeringu muudatused vastavalt to-be plaanile.
Tööde hulka kuulub:
1. uue maast laeni WC-ala vaheseina ehitamine ca 3 m2;
1. uue ukseava tegemine vannitoa põhiosasse;
1. uue vannitoa sissepääsuukse ja lengi paigaldamine;
1. olemasoleva vannitoa välisukse säilitamine ja kasutamine WC-ala uksena;
1. vajalikud seina-, põranda- ja laeparandused ukseavade ja vaheseinte ümbruses;
1. torude ja tehnosüsteemide peitmine seina sisse või muul viisil viimistluse taha.
Olemasolevad põhiseinad jäävad alles.
6. Vesi ja kanalisatsioon
Vannitoa sisene veetorustik tuleb teha täielikult uus.
Veepunktid:
1. vann;
1. avatud dušiala vanni kõrval;
1. WC;
1. valamu vannitoa põhialas;
1. valamu WC-alas;
1. boiler.
Kanalisatsioonitorustiku puhul tuleb olemasolevat lahendust kasutada ära võimalikult palju, kuid teha kõik vajalikud muudatused uue planeeringu, uue vanni, dušiala ja valamute jaoks.
Täpsustused:
1. WC-pott jääb samasse asukohta;
1. olemasolev seinasisene WC-paak/süsteem jääb alles;
1. vann liigub uude asukohta;
1. vannil ei ole dušifunktsiooni;
1. dušiala paikneb vanni kõrval;
1. dušiala jääb avatud alana, klaasseina ega klaasust ei tule;
1. dušisegisti on pinnapealne;
1. dušialale tuleb lisada uus trapp;
1. olemasolev põrandatrapp jääb samasse kohta;
Töövõtja peab enne konstruktsioonide sulgemist tegema torustiku survekatse ja/või lekkekontrolli ning esitama selle kohta kinnituse.
7. Boiler
Olemasolev boiler eemaldatakse ja asendatakse uuega.
1. Boiler asub plaanil näidatud parempoolses tehnoruumis.
1. Uue boileri hangib tellija.
1. Boiler tuleb paigaldada töövõtja poolt.
1. Boiler peab olema maksimaalse võimaliku mahuga, eelduslikult ca 150 l, kuid lõplik suurus sõltub tegelikust ruumist, paigaldusvõimalusest ja kinnituskonstruktsioonist.
1. Boilerile vajalik elekter on olemas.
8. Põrand, kalded ja põrandaküte
Olemasolev põrand tuleb eemaldada vajalikus ulatuses kuni aluspinnani, et teostada uus märgruumi lahendus koos hüdroisolatsiooni ja põrandaküttega.
Tööde hulka kuulub:
1. olemasoleva põrandakonstruktsiooni eemaldamine vajalikus ulatuses;
1. aluspinna ettevalmistus;
1. uue elektrilise põrandakütte paigaldus;
1. põrandakütte termostaadi paigaldus ukse kõrvale;
1. põranda ettevalmistus hüdroisolatsiooniks ja plaatimiseks;
1. vajalike kallete kontroll ja korrigeerimine;
1. olemasoleva trapi säilitamine;
1. uue tavalise dušitrapi paigaldus;
1. vanni ja kraanikausi äravoolude lahendamine
1. põranda plaatimine (tõenäoliselt) 60×60 cm plaatidega.
Olemasolevad kalded on suunatud praeguse trapi poole, kuid töövõtja peab kontrollima, et lõplikud kalded tagavad vee korrektse äravoolu.
9. Hüdroisolatsioon
Töövõtja peab teostama täismahus hüdroisolatsiooni vastavalt märgruumi nõuetele.
Hüdroisolatsiooni miinimumulatus (kohustuslik):
1. kogu põrand 100% ulatuses;
1. duši- ja vannitsoon seintel täiskõrguses (plaatimise ülemise servani ehk ca 2,3m);
1. kõik ülejäänud seinad vähemalt 100 mm (10 cm) kõrguselt põranda tasapinnast üles.
1. saunas põrand ja plaaditavad seinaosad.
Eelnimetatu on miinimum. Töövõtja peab teostama hüdroisolatsiooni vähemalt sellises ulatuses ja kõikjal, kus kasutatava hüdroisolatsioonisüsteemi juhised või märgruumi hea tava nõuavad suuremat ulatust.
Töövõtja peab enne plaatimist esitama tellijale hüdroisolatsiooni kohta fotod ja/või kaetud tööde akti.
10. Plaatimistööd
Vannitoas tuleb plaatida:
1. kogu põrand;
1. kõik vannitoa seinad kuni ripplae kõrguseni (2,3m);
1. vajalikud nišid, servad, paled ja üleminekud;
Saunas tuleb plaatida:
1. põrand ja olemasolevalt/planeeritult plaaditavad seinaosad.
Plaadi mõõt: tõenäoliselt 60×60 cm.
Mõõdud:
· Vannitoa põranda pindala 5,11 m2
· Vannitoa plaaditavate seinte pindala ca 19 m2
· Sauna plaaditav ala koos seintega 10cm kõrguselt 3,5 m2
Tellija hangib plaadid ja vuugisegu. Töövõtja peab arvestama plaatide paigalduse, lõikamise, aluspinna ettevalmistuse, plaadiliimi, silikoonimise ja viimistlusega.
Plaatimistöö peab sisaldama korrektseid kaldeid trappide suunas, korrektseid nurga- ja servalahendusi ning läbiviikude tihendamist.
11. WC
WC põrandat ei plaadita, vaid see tuleb katta tellija poolt hangitava materjaliga. Tõenäoliselt parkett.
WC seinad tuleb kuni ripplae kõrguseni värvida. Värvi hangib tellija.

Mõõdud:
- WC põranda pindala 1,62 m2
- WC värvitavate seinte pindala 10 m2
12. Lagi ja valgustus
Tööde ulatuses on ainult vana ripplae eemaldamine ja utiliseerimine. Uue ripplae paigaldab tellija ise.
13. Elektritööd
Töövõtja peab teostama vannitoa renoveerimiseks vajalikud elektritööd.
Elektritööde ulatus:
1. uue elektrilise põrandakütte paigaldamine ja ühendamine;
1. põrandakütte termostaadi paigaldamine ukse kõrvale;
1. peegli/valamu valgustuse ühendamine;
1. pistikupesade paigaldamine (2 pistikupesa vannitoas, 1 pesa WC-s);
1. elektrilise rätikukuivati ühendamine;
1. vajalikud kaablitööd ja ühendused.
Elektritööd peab tegema pädev elektrik.
14. Ventilatsioon
Ventilatsioonitööde ulatus ei ole teada ja see lepitakse töövõtjaga eraldi kokku tööde käigus.
Töövõtja peab:
1. kontrollima olemasoleva ventilatsiooni olukorda;
1. hindama, kas olemasolev lahendus on piisav;
1. pakkuma vajadusel ventilatsiooni parandamist lisatööna.
15. Sanitaartehnika ja sisustuse paigaldus
Tellija hangib nähtavad sanitaartehnika ja sisustustooted. Töövõtja peab pakkumises arvestama nende paigaldusega.
Paigaldatavad tooted:
1. uus vann;
1. pinnapealne dušisegisti;
1. vannisegisti;
1. valamu vannitoa põhialas;
1. valamu WC-alas;
1. valamukapid;
1. peeglid;
1. peeglivalgustus;
1. uus boiler;
1. elektriline rätikukuivati;
Olemasolev WC-pott ja seinasisene WC-süsteem jäävad alles.
16. Saun
Saunas tuleb teha järgmised tööd:
1. eemaldada olemasolevad plaadid põrandalt ja plaaditud seinaosadelt;
1. valmistada aluspinnad ette;
1. teha hüdroisolatsioon;
1. plaatida uuesti põrand ja plaaditud seinaosad;
17. Tööde dokumenteerimine ja kvaliteedinõuded
Töövõtja peab esitama vähemalt:
1. fotod varjatud torutöödest enne konstruktsioonide sulgemist;
1. fotod hüdroisolatsioonist enne plaatimist;
1. torustiku survekatse ja/või lekkekontrolli kinnituse;
1. garantiitingimused.
Kõik tööd peavad olema teostatud vastavalt märgruumi ehitamise heale tavale, kasutatavate materjalide tootjajuhistele ja kehtivatele nõuetele.
18. Tööde korraldus
Töövõtja peab arvestama järgmisega:
1. korter on tööde ajal tühi;
1. töövõtja vastutab tööala kaitsmise eest;
1. töövõtja vastutab lammutusjäätmete äraveo ja utiliseerimise eest;
1. töövõtja vastutab trepikoja, liikumisteede ja ühiskasutatavate pindade kaitsmise eest tööde ajal;
1. töövõtja peab hoidma objekti korras ja ohutuna;
1. töövõtja peab kooskõlastama tellijaga enne paigaldust kõik nähtavad lahendused, mille kohta ei ole hanke kirjelduses lõplikku valikut tehtud.
19. Pakkumise vorm
Pakkumine võib olla eelarveline pakkumine koos võimalike lisatööde väljatoomisega.
Pakkumine peab olema esitatud vähemalt järgmise jaotusega:
1. lammutustööd;
1. jäätmete äravedu ja utiliseerimine;
1. ruumiplaneeringu muudatused, sh vahesein ja ukseava;
1. uus uks ja leng;
1. põrandatööd;
1. elektriline põrandaküte;
1. hüdroisolatsioon;
1. torutööd;
1. kanalisatsioonitööd;
1. elektritööd;
1. plaatimistööd vannitoas;
1. plaatimistööd saunas;
1. sanitaartehnika ja sisustuse paigaldus;
1. boileri paigaldus;
1. rätikukuivati paigaldus;
1. ventilatsiooni kontroll;
1. töövõtja ehitusmaterjalid;
1. võimalikud lisatööd ja riskikohad.

